0210.xml
مادھوری کی ’’جھلک دکھلا جا‘‘ کے سیزن آٹھ میں خصوصی پرفارمنس
ممبئی۔ 17 ستمبر (اے پی پی) بالی وڈ اداکارہ مادھوری ڈکشٹ ’’جھلک دکھلا جا‘‘ کے سیزن آٹھ میں خصوصی پرفارمنس پیش کررہی ہیں ۔بھارتی ذرائع ابلاغ کے مطابق مادھوری ڈکشٹ، جو ٹی وی پروگرام ’’جھلک دکھلا جا ‘‘ کے سیزن 8- میں میزبانی کے فرائض سرانجام دے رہی ہیں ‘ فائنل کے لئے خصوصی رقص پیش کریں گی اس کے لئے انہوں نے ریہرسل کا آغاز کردیا ہے مادھوری نے سماجی میل جول کی ویب سائیٹ ٹوئٹر پر اپنے ایک پیغام میں کہا کہ جہاں پروگرام کے شرکاء فائنل میں بہترین پرفارمنس دینے کے لئے محنت کررہے ہیں وہاں وہ بھی بہترین پرفارمنس دینے کے لئے پرجوش ہیں اور محنت کررہی ہیں وہ امید کرتی ہیں ان کی پرفارمنس پسند کی جائے یہ پروگرام جلد ہی بھارتی ٹی وی چینل سے آن ایئر ہو جائے گا
APP
17.09.14
0210p.xml
جھلک دکھلا جا  فینالی میں مادھوری بھی جلوہ دکھائیں گی شو کی جج اداکارہ خود بھی ان دنوں اپنی پرفامنس دینے کیلئے ریہرسل میں مصروف ٹویٹر پر مداحوں کی تعداد 30 لاکھ ہوگئی،سپورٹ کرنے پر چاہنے والوں کا شکریہ،مادھوری
ممبئی(نیٹ نیوز)اداکارہ مادھوری ڈکشٹ ڈانس کرنے کے موقع پر ہو سکتا ہے کہ پروفشنل ہوں مگر جب معاملہ آئے پرفارمنس کا تو اداکارہ کا کہنا ہے کہ اس سے پہلے ریہرسل بہت ضروری ہے۔مادھوری ان دنوں فلمساذ کرن جوہر اور کوریوگرافر ڈائریکٹر ریموڈی سوزا کے ساتھ ڈانس ریالٹی شو’’جھلک دکھلا جا‘‘ میں جج کے فرائض انجام دے رہی ہیں۔اگر مقابلےمیں حصہ لینے والے جیت کا جذبہ لے کر آتے ہیں اور اس ریالٹی شو کے فائنل میں آنے والوں کے ساتھ مادھوری کوبطور جج اپنی حدود کو ایک طرف رکھتے ہوئےپرفارمنس بھی دینا ہوگی۔ایسا دکھانے کیلئے مادھوری ان دنوں خود بھی ڈانس کی سخت ریہرسل جاری رکھے ہوئےہیں،اداکارہ نے اپنے ٹویٹ میں لکھا ہے کہ’’جھلک دکھلا جا کے فینالی کیلئے تمام حدود کو ایک طرف رکھتے ہوئےوہ بھی کچھ کر دکھائیں گی،امید ہے آپ کو پسند آئے گا‘‘۔کلرز پر ہفتے کے دن آن ایئر ہونے والےریالٹی شو کے فینالی میں اشیش شرما،کرن ٹکر،مونی رائے،اور کشتی موہن ٹرافی جیتنے کے امیدوار ہیں۔دوسری طرف سوشل میڈیا ٹویٹر پر 47 سالہ اداکارہ کے اب تک چاہنے والوں کی تعداد 3ملین (30 لاکھ) ہوگئی ہے۔
express
18.09.14